text: Tyskere ser på dansk ældrepleje
  28 april 2016 kl. 06.09
  Delegation fra Niedersachsen besøger Sønderborgs ældrepleje.
  Torsdag besøger en tysk delegation Sønderborg for at se nærmere på byens ældrepleje.
  Tyskerne ønsker at lære af kommunens tilbud på ældreområdet fra uddannelse, velfærdsteknologi og visitation til rehabilitering, ligesom de også skal se på projekter i Sønderborg som reducerer ældre menneskers problemer med bl.a. tryksår.
  Den tyske delegation kommer fra Niedersachsen. Den ledes af minister for sociale forhold, sundhed og ligestilling i delstaten, Cornelia Rundt. De besøger bl.a. Gråsten Plejecenter.
  